**ΑΝΑΚΟΙΝΩΣΗ**

**ΠΑΙΔΑΓΩΓΙΚΗ ΚΑΙ ΔΙΔΑΚΤΙΚΗ ΕΠΑΡΚΕΙΑ**

 Η Γενική Συνέλευση του Τμήματος στην υπ’ αριθ. 246/11-2-2019 συνεδρίασή της, αφού έλαβε υπόψη το άρθρο 2 παρ. 3 του Ν. 3848/2010, όπως τροποποιήθηκε με το άρθρο 36 παρ. 22 του Ν. 4186/2013, το άρθρο 111 του Ν. 4457/2018, το άρθρο 20 του Ν. 4559/2018 και την 144/21.12.2018 απόφαση της Συγκλήτου του Πανεπιστημίου Πατρών, αποφάσισε ομοφώνως τα εξής:

Παιδαγωγική επάρκεια να δοθεί **στους αποφοίτους του Τμήματός μας με έτος εισαγωγής 2015-16 και εφεξής** σύμφωνα με το άρθρο 9 παρ. 6 του Ν. 3848/2010, όπως αντικαταστάθηκε με το άρθρο 36 παρ. 22 εδ. ε του Ν. 4186/2013, και το άρθρο 83 παρ. 13 του Ν. 4485/2017, ύστερα από επιτυχή παρακολούθηση **τεσσάρων** μαθημάτων παιδαγωγικής κατάρτισης στο πλαίσιο του προγράμματος σπουδών του πρώτου κύκλου.

Οι φοιτητές που επιθυμούν να λάβουν βεβαίωση Παιδαγωγικής και Διδακτικής Επάρκειας πρέπει να επιλέξουν **τέσσερα** μαθήματα από τον παρακάτω πίνακα των επιλεγομένων παιδαγωγικών μαθημάτων **(Ομάδα Α’ και Β΄)** που προσφέρονται από το Τμήμα μας:

**ΟΜΑΔΑ Α’**

1. Παιδαγωγική κατάρτιση Ι: Γνωστική ανάλυση της μάθησης στην εκπαίδευση
2. Παιδαγωγική κατάρτιση ΙΙ: Εξελικτική ψυχολογία
3. Ελληνική εκπαιδευτική πολιτική
4. Σχολική ψυχολογία Ι
5. Μαθησιακές δυσκολίες και αναπτυξιακή δυσλεξία: Αξιολόγηση και εκπαιδευτική παρέμβαση
6. Σχολική συμβουλευτική
7. Κοινωνικοποίηση – Ταυτότητες εκπαιδευτικών
8. Θέματα πολιτικής και εκπαίδευσης διαφοροποιημένων πληθυσμών
9. Βασικές αρχές της διδακτικής πράξης

**ΟΜΑΔΑ Β’**

1. Χορολογία στο χορό και στο θέατρο με έμφαση στην παιδαγωγική διάσταση
2. Δημιουργική κίνηση και σύνθεση στη θεατρική αγωγή
3. Υποκριτική στο πλαίσιο του θεάτρου στην εκπαίδευση
4. Όροι και συντελεστές της παράστασης ΙΙΙ: Σκηνική απόδοση μη θεατρικών κειμένων στην εκπαίδευση
5. Όροι και συντελεστές της παράστασης IV: Αυτοσχεδιασμός και επινόηση κειμένου στην εκπαίδευση
6. Θέατρο σκιών στην εκπαίδευση
7. Μουσικό θεατρικό παιχνίδι στην πρωτοβάθμια εκπαίδευση
8. Διαθεματικές προσεγγίσεις του μαθήματος της μουσικής με έμφαση στη θεατρική αγωγή
9. Θεατρική αγωγή στην πρωτοβάθμια εκπαίδευση σε συνδυασμό με τη διδασκαλία της αγγλικής γλώσσας
10. Το θέατρο για παιδιά και εφήβους
11. Διδακτική του θεάτρου Ι: Εισαγωγή στη θεατρική αγωγή (θεωρία και πρακτική)
12. Διδακτική του θεάτρου ΙΙ: Το θέατρο και το δράμα στην πρωτοβάθμια εκπαίδευση
13. Διδακτική του θεάτρου ΙΙΙ: Το θέατρο και το δράμα στη δευτεροβάθμια εκπαίδευση
14. Αγωγή του λόγου Ι
15. Αγωγή του λόγου ΙΙ

Οι φοιτητές με ακαδημαϊκό **έτος εισαγωγής 2017-18 και εφεξής** να επιλέγουν τουλάχιστον τρία μαθήματα από την ομάδα Β’, εκ των οποίων το ένα (1) να αφορά τη Διδακτική του θεάτρου.

 ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ, 14-2-2019